**Evropska komisija z novo pobudo Dealflow ponuja pomoč inovatorjem**

Evropska komisija je zagnala novo pobudo za pomoč inovatorjem, da bodo svoje inovacije lažje prenesli iz laboratorijev na trg. Pobuda Dealflow, ki se financira iz programa Obzorje 2020, bo delovala dve leti. Člani konzorcija bodo pomagali malim in srednjim podjetjem, zagonskim podjetjem, spin off podjetjem, ki so razvila inovacije s pomočjo evropskih sredstev. Pomoč Dealflow je lahko v obliki priprav za zbiranje finančnih sredstev, vzpostavitve novega podjetja in mreženja.

Spletna stran pobude Dealflow: <https://dealflow.eu/>

**Za nujne raziskave o koronavirusu je na voljo 122 milijonov evrov**

Evropska komisija je objavila nov razpis prek katerega zbira prijave projektov za nujno potrebne raziskave o koronavirusu. Iz programa za raziskave in inovacije Obzorje 2020 je zagotovila dodatnih 122 milijonov evrov. Razdelila jih bo za projekte za preoblikovanje proizvodnje, da bi omogočila hitro proizvodnjo osnovne medicinske opreme in sanitetnega materiala, ki sta potrebna za testiranje, zdravljenje in preventivo, ter razvoj medicinske tehnologije in digitalnih orodij za izboljšanje odkrivanja, nadzora in oskrbe bolnikov. Rok za oddajo vlog je 11. junij 2020.

Razpis:<https://ec.europa.eu/info/funding-tenders/opportunities/portal/screen/opportunities/topic-search;freeTextSearchKeyword=Coronavirus;typeCodes=0,1;statusCodes=31094502;programCode=null;programDivisionCode=null;focusAreaCode=null;crossCuttingPriorityCode=null;callCode=Default;sortQuery=submissionStatus;orderBy=asc;onlyTenders=false;topicListKey=callTopicSearchTableState>

Spletna stran z informacijami o raziskavah in inovacijah v zvezi s koronavirusom: <https://ec.europa.eu/info/research-and-innovation/research-area/health-research-and-innovation/coronavirus-research-and-innovation_sl>

**Veliko zanimanje za razpis EIC Accelerator iz naslova zelenega načrta**

Evropska komisija navaja, da je 2000 podjetij, ki se ukvarjajo s trajnostnimi inovacijami, poslalo prijavo na razpis Evropskega sveta za inovacije (EIC) Pospeševalnik (Accelerator) iz naslova Evropskega zelenega načrta.

Več:

[Sporočilo Evropske komisije](https://ec.europa.eu/info/news/high-demand-eic-green-deal-call-2020-may-25_en)

**Posodobljen seznam nacionalnih kontaktnih točk za podatke s področja transporta**

Evropska komisija je objavila posodobljen seznam nacionalnih kontaktnih točk mehanizma za dostop, izmenjavo in uporabo podatkov, povezanih s prometom v skladu z delegiranimi akti direktive o okviru za uvajanje inteligentnih prometnih sistemov v cestnem prometu in za vmesnike do drugih vrst prevoza.

Več:

[Posodobljen seznam](https://ec.europa.eu/transport/sites/transport/files/its-national-access-points.pdf)

**Podaljšan je rok za javno posvetovanje o prenovljeni strategiji za trajnostno financiranje**

Evropska komisija deležnikom s področja industrije, raziskav in tehnologij, sporoča, da lahko še do 15. julija prek javnega posvetovanja sporočijo svoja mnenja in predloge glede prenovljene strategije o trajnostnem financiranju.

Več:

[Javno posvetovanje](https://ec.europa.eu/info/consultations/finance-2020-sustainable-finance-strategy_en)

**Evropska komisija je registrirala dve novi državljanski pobudi**

Evropska komisija je registrirala dve novi evropski državljanski pobudi, in sicer za uvedbo univerzalnega temeljnega dohodka (UTD) po vsej EU in za svobodno izmenjavo vsebin. Pobudniki v prihodnjih šestih mesecih lahko začnejo zbirati podpise. V letu dni jih morajo zbrati vsaj 1 milijon.

Več:

[Spletna stran pobude za uvedbo univerzalnega temeljnega dohodka](https://www.ubie.org/support-eci/)

in

[Spletna stran z informacijami o pobudi za svobodno izmenjavo vsebin](https://europa.eu/citizens-initiative/initiatives/details/2020/000004_en)

**Predlog priporočil Evropske komisije za Slovenijo**

Evropska komisija je v okviru evropskega semestra Sloveniji za leti 2020 in 2021 poslala tri priporočila. V prvem priporočilu jo poziva, naj v skladu s splošno odstopno klavzulo Pakta za stabilnost in rast sprejme vse potrebne ukrepe za učinkovit odziv na epidemijo, ohranitev gospodarstva in podporo okrevanju, ki bo sledilo. V okviru drugega priporočila Komisija Slovenijo poziva, naj zagotovi ustrezno nadomestilo dohodka in socialno zaščito ter ublaži učinek krize na zaposlenost. Tretje priporočilo se glasi, da naj Slovenija nadaljuje s hitrim izvajanjem ukrepov za zagotavljanje likvidnosti in financiranja podjetjem in gospodinjstvom ter zmanjšanje upravnega bremena.

Več:

[Priporočila Sloveniji](https://ec.europa.eu/info/sites/info/files/2020-european-semester-csr-comm-recommendation-slovenia_en.pdf)

in

[Sporočilo Evropske komisije o priporočilih za države članice](https://ec.europa.eu/info/publications/2020-european-semester-commission-communication-country-specific-recommendations_en)

**Javno posvetovanje o pregledu uredbe EU o transevropski energetski infrastrukturi**

Do 13. julija Evropska komisija prek javnega posvetovanja zbira mnenja in predloge o spremembah in dopolnitvah uredbe EU o transevropski energetski infrastrukturi. V okviru javnega posvetovanja bo junija organizirala tudi štiri spletne seminarje.

Več:

[Spletna stran z informacijami o posvetovanju in s povezavo na javno posvetovanje](https://ec.europa.eu/info/news/reviewing-eu-rules-trans-european-energy-infrastructure-2020-may-18_en)

in

[Spletna stran z informacijami o spletnih seminarjih](https://ec.europa.eu/info/events/webinars-revision-ten-e-guidelines-2020-jun-02_en)

**Pravila za začasno podaljšanje dovoljenj na področju prometa in uporabe pristanišč**

Države članice so v okviru Sveta EU sprejele uredbo, ki zaradi epidemije koronavirusa omogoča začasno podaljšanje dovoljenj v cestnem, železniškem in vodnem prometu, prav tako so omilila pravila za ladjarje za uporabo pristaniške infrastrukture.

Več:

[Uredba o dovoljenjih](https://data.consilium.europa.eu/doc/document/PE-16-2020-INIT/en/pdf)

in

[Uredba o rabi pristaniške infrastrukture](https://data.consilium.europa.eu/doc/document/PE-15-2020-INIT/en/pdf)

**Sprejet je instrument za začasno podporo zmanjševanju tveganj za brezposelnost (SURE)**

Države članice EU so v okviru Sveta EU sprejele instrument za začasno podporo zmanjševanju tveganj za brezposelnost v izrednih razmerah (SURE). Prek tega instrumenta lahko države članice zaprosijo za finančno podporo EU, s katero bodo lahko financirale nenadno in močno povečanje nacionalnih javnih izdatkov od 1. februarja 2020 dalje, povezano z nacionalnimi ureditvami krajšega delovnega časa in podobnimi ukrepi, tudi za samozaposlene, ali z nekaterimi ukrepi v zvezi z zdravjem, zlasti na delovnem mestu, kot odziv na krizo. Za to podporo je na voljo 100 milijard evrov.

Več:

[Sporočilo Sveta EU](https://www.consilium.europa.eu/sl/press/press-releases/2020/05/19/covid-19-council-reaches-political-agreement-on-temporary-support-to-mitigate-unemployment-risks-in-an-emergency-sure/)